Նինա Արբորե

Թամարա Նինա Արբորե (, ), ռումինացի նկարիչ և պատկերազարդող, հայտնի է իր նատյուրմորտներով։

Վաղ կյանք
Նինա Արբորեն ծնվել է 1889 թվականին, Տեկուչիում։ Նրա հայրը՝ Զեմֆիրի Արբորե Ռալլին և ավագ քույրը՝ Եկատերինա Արբորե Ռալլին, հայտնի քաղաքական ակտիվիստներ են եղել։ Նինա Արբորեն արվեստի առաջին դասերը ստացել է  Նիկոլե Վերմոնտից, երբ սովորում էր Բուխարեստի հանրային դպրոցներում։ 1906 թվականին ընդունվել է Մյունխենի գեղարվեստի ակադեմիայում, որտեղ սովորել է Ֆրիդրիխ Ֆեհրի և Անգելո Յանկի մոտ։ Ուսումն ավարտելուց հետո մեկնել է Փարիզ, որտեղ աշխատանք է գտել Անրի Մատիսի ստուդիայում։

Ստեղծագործական ուղի
Բուխարեստ վերադառնալուց հետո բացել է իր առաջին անհատական ցուցահանդեսը։ Ընկերների՝ Ցեցիլիա Կուցեսեսկու-Շտորկի և Օլգա Գրեցենուի հետ միասին ստեղծել է  "Grup al celor trei doamne" (Երեք լեդիների խումբ) որպես հակակշիռ "Grupul celor patru" (Քառյակ խմբի), որ կազմում ներառված էին Նիկոլաե Տոնիցան, Ֆրանցիսկ Շիրատոն, Շտեֆան Դիմիտրեսկուն և Օսկար Հանը։ 1916 թվականին նրա խումբը Ռումինական թագավորական ընտանիքի աջակցությամբ դարձավ "Asociația femeilor pictore și sculptore" (Կին քանդակագործների և նկարիչների ընկերակցություն) հիմնադիրը։

Մրցանակներ 
Նինա Արբորեի նկարներից շատերը ձեռք է բերել հայտնի քննադատ, բանաստեղծ և արվեստի կոլեկցիոներ Ալեքսանդրու Բոգդան-Պիտեշտին, որը գրել է Նինա Արբորեի աշխատանքների մասին՝ դրանք համեմատելով դասական բյուզանդական արվեստի և Կվատրոչենտո ժամանակաշրջանի ստեղծագործությունների հետ։ 1929 թվականին Նինա Արբորեն Բարսելոնայի միջազգային ցուցահանդեսում արժանացել է առաջին կարգի մրցանակին։

Ստեղծագործությունների հրատարակում 
Նինա Արբորեի հեղինակությունը մեծացել է 30-ականների ընթացքում Cuvântul Liber ամսագրի համար կատարված սոցիալական-իրազեկման նկարազարդումների շարքով։

Բացի կտավները, Նինա Արբորեն նկարազարդումներ է կատարել Կոնստանցայի Սուրբ Կոնստանտին և Ելենա եկեղեցու  և Սինայայի Եղիա Թեզբացու եկեղեցում։ Տարիներ շարունակ նա մասնակցել է Բեսարաբիայի կերպարվեստի միության կողմից կազմակերպված ցուցահանդեսներին։ Նաև դասավանդել է Դեկորատիվ արվեստի ակադեմիայում։ 1937 թվականին քրոջ մահապատժից հետո թողել է հասարակական կյանքը։ Մահացել է պատահարի հետևանքով։

Ծանոթագրություններ

Գրականություն 
Gheorghe Vida, "Nina Arbore", (from the series, Maeştri basarabeni din secolul XX), Arc,  2004, 
Tudor Braga, Nina Arbore: The Lady of Romanian Fine Arts.  Online @ Akademos

Արտաքին հղումներ 
Nina Arbore  @ the Centre for Romanian Studies.

Ռումինացի նկարչուհիներ
20-րդ դարի նկարչուհիներ